Na temelju članka 107. Zakona o odgoju i obrazovanju u osnovnoj i srednjoj školi (NN, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22), članka 4. Pravilnika o načinu i postupku zapošljavanja u OŠ Beletinec i članka 8. Pravilnika o radu OŠ Beletinec, ravnateljica škole, raspisuje

**N  A  T  J  E  Č  A  J**

                                                 za popunu radnih mjesta (m/ž):

**Domar-ložač (m/ž)**  
- 1 izvršitelj/ica na neodređeno puno radno vrijeme (40 sati tjedno)

**Natječaj vrijedi od: 19.04.2023.  
Natječaj vrijedi do: 27.04.2023.**

**Uvjeti za zasnivanje radnog odnosa**:   
- opći uvjeti sukladno općim propisima o radu,  
- posebni uvjeti propisani  Zakonom o odgoju i obrazovanju u osnovnoj i srednjoj školi (NN, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22), Pravilniku o poslovima upravljanja i rukovanja energetskim postrojenjima i uređajima (NN br.88/14. i 20/15.),  
- uvjet za domara/ložača/školskog majstora je završena srednja škola tehničke struke te zdravstvena sposobnost za obavljanje poslova s posebnim uvjetima rada. Uvjerenje o posebnoj zdravstvenoj sposobnosti pribavlja se prije sklapanja ugovora o radu u skladu s posebnim propisima te dokazuje uvjerenjima ovlaštenih zdravstvenih ustanova i uvjerenje o osposobljenosti za rukovanje centralnim grijanjem ( položen stručni ispit).  
-Sukladno članku 13. stavku 3. Zakona o ravnopravnosti spolova (NN br. 82/08., 69/17.) na natječaj se mogu  javiti osobe oba spola, izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Razina obrazovanja: Srednja škola 3 ili 4 godine i položen stručni ispit  
Radno iskustvo: 2 godine

U prijavi na natječaj kandidati obvezno navode osobne podatke: ime i prezime, adresa stanovanja, kontakt – broj telefona/mobitela i e-mail adresa.  
  
**Prijavu je potrebno vlastoručno potpisati.**

**Uz prijavu kandidati trebaju priložiti preslike dokumenata, ne vraćamo dokumentaciju, a prije izbora kandidati će predočiti izvornike isprava**:

* zamolbu
* životopis
* dokaz o stečenoj stručnoj spremi/stručnom ispitu
* dokaz o državljanstvu
* uvjerenje nadležnog suda, odnosno dokaz da se protiv kandidata ne vodi kazneni postupak glede zapreka za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi (ne starije od mjesec dana od dana objave natječaja
* elektronički zapis ili potvrdu o podacima evidentiranim u matičnoj evidenciji Hrvatskoga zavoda za mirovinsko osiguranje (ne stariji od mjesec dana od dana objave natječaja)

Kandidat koji ostvaruje pravo prednosti pri zapošljavanju prema posebnim propisima, dužan je u prijavi na natječaj pozvati se na to pravo te priložiti odgovarajuće dokumente (rješenja, potvrde i sl.) kojima dokazuje to pravo, a prednost u odnosu na ostale kandidate ostvaruje samo pod jednakim uvjetima, ukoliko ispunjava sve uvjete natječaja.

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Osoba koja se poziva  na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osoba koja se poziva  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Sukladno odredbama Pravilnika o načinu i postupku zapošljavanja u Osnovnoj školi Beletinec provest će se vrednovanje kandidata koji ispunjavanju formalne uvjete natječaja.

Poziv kandidatima koji ispunjavaju formalne uvjete natječaja i upućuju se na vrednovanje te područja provjere, pravni i drugi izvori za pripremu kandidata za vrednovanje te vrijeme i mjesto održavanja vrednovanja bit će objavljeni na mrežnoj stranici Osnovne škole Beletinec [www.os-beletinec.skole.hr](http://www.os-beletinec.skole.hr/) u rubrici „Natječaji“  **najkasnije 5** **dana prije dana određenog za provođenje postupka vrednovanja**. Kandidati će biti obavješteni o vremenu održavanja razgovora uz primjenu pravila zaštite osobnih podataka, a ukoliko ne pristupe vrednovanju, smatrat će se da su odustali od prijave na natječaj.

**Rok za podnošenje prijava je** **8 dana od dana objave natječaja**.  
  
Prijave s traženom dokumentacijom podnose se na adresu: **Osnovna škola Beletinec, S. Radića 4, 42214 Beletinec s naznakom "Za natječaj – domar-ložač (m/ž)".**  
  
Urednom prijavom smatra se prijava koja sadrži sve tražene podatke i priloge.  
  
Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj. Osnovna škola Beletinec ne obavještava osobu o razlozima zašto se ne smatra kandidatom prijavljenim na natječaj.  
  
O rezultatima natječaja kandidati će biti obaviješteni putem mrežne stranice školske ustanove.

Obavijest o zaštiti osobnih podataka

Škola tijekom predmetnog natječaja u svojstvu voditelja obrade sukladno odredbama Opće uredbe o zaštiti podataka, prikuplja i obrađuje osobne podatke kandidata sadržane unutar dokumentacije dostavljene sukladno uvjetima natječaja te ih za neprimljene kandidate zadržava u daljnjem roku od pet godina u skladu s rokovima zadržavanja dokumentarnog gradiva škole i potrebnim za obranu pravnih zahtjeva te nakon toga trajno uništava, odnosno, ukoliko je primjenjivo, vraća kandidatima. Za ostvarivanje svojih prava na uvid u vlastite osobne podatke, izmjene i brisanje, podnošenje prigovora ili ograničenje obrade, kandidati mogu podnijeti zahtjev pisanim putem na adresu škole, kojom prilikom će škola provjeriti identitet podnositelja zahtjeva sukladno odredbama Opće uredbe o zaštiti podataka. Za sva pitanja u vezi zaštite osobnih podataka kandidati se mogu obratiti izravno Službeniku za zaštitu podataka škole putem kontakata javno objavljenih u Politici privatnosti na mrežnim stranicama škole.

**Poslodavac:   
Osnovna škola Beletinec**

Kontakt: pismena zamolba:   
Osnovna škola Beletinec   
S. Radića 4, Beletinec   
42214 Sveti Ilija

KLASA: 112-02/23-02/2  
URBROJ: 2186-113-01-23-1  
  
Beletinec, 18.04.2023.